ข้อบัญญัติองค์การบริหารส่วนตำบลภูเขาทองข้อบัญญัติองค์การบริหารส่วนตำบลภูเขาทองเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลภูเขาทองอำเภอพระนครศรีอยุธยา จังหวัดพระนครศรีอยุธยาพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลภูเขาทองโดยความเห็นชอบของสภาองค์การบริหารส่วนตำบลภูเขาทองและนายอำเภอพระนครศรีอยุธยาจังหวัดพระนครศรีอยุธยา จึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลภูเขาทอง เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลภูเขาทอง อำเภอพระนครศรีอยุธยาจังหวัดพระนครศรีอยุธยา พ.ศ. ๒๕๕๗ข้อ ๒[๑]ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป และให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองพระนครศรีอยุธยาที่ออกตามความในพระราชบัญญัติการผังเมือง พ.ศ.๒๕๑๘ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้ด้านเหนือ จดแนวถนนโครงการสายค๒ ฟากใต้ ระยะ ๘๐๐ เมตรจากจุดบรรจบระหว่างถนนไปเจดีย์ภูเขาทองกับถนนคันกั้นน้ำชลประทานด้านตะวันออก จดแนวถนนโครงการสาย ก๓ เป็นถนนเดิมขยายถนนคันกั้นน้ำชลประทานด้านใต้ จดแนวเขตการปกครององค์การบริหารส่วนตำบลภูเขาทองด้านใต้ด้านตะวันตก จดริมฝั่งแม่น้ำเจ้าพระยาฝั่งตะวันออกเฉียงใต้บริเวณที่ ๒ หมายความว่าพื้นที่ในบริเวณ ดังต่อไปนี้(๑) ด้านเหนือ จดแนวเขตองค์การบริหารส่วนตำบลบ้านใหม่ด้านใต้ด้านตะวันออก จดแนวเขตองค์การบริหารส่วนตำบลวัดตูมองค์การบริหารส่วนตำบลวัดตูม ด้านตะวันตก แนวคลองมหานาค ฝั่งใต้ด้านใต้ จดแนวเขตพระบรมราชานุสาวรีย์สมเด็จพระนเรศวรมหาราชด้านเหนือด้านตะวันตก จดริมฝั่งแม่น้ำเจ้าพระยา ฝั่งตะวันออก(๒) ด้านเหนือ จดแนวเขตพระบรมราชานุสาวรีย์สมเด็จพระนเรศวรมหาราชด้านเหนือด้านตะวันออก จดแนวคลองกั้นน้ำชลประทาน ฝั่งตะวันตกเฉียงใต้ด้านใต้ จดเส้นตั้งฉากกับถนนคันกั้นน้ำชลประทานฝั่งตะวันตกเฉียงใต้จากจุดบรรจบระหว่างถนนไปเจดีย์ภูเขาทองกับถนนคันกั้นน้ำชลประทานระยะ ๘๐๐ เมตรทั้งนี้ พื้นที่บริเวณที่ ๑และบริเวณที่ ๒ ปรากฏตามแผนที่ท้ายข้อบัญญัตินี้ข้อ ๔ ให้กำหนดพื้นที่บางส่วนในเขตองค์การบริหารส่วนตำบลภูเขาทองอำเภอพระนครศรีอยุธยา จังหวัดพระนครศรีอยุธยาภายในบริเวณตามแผนที่ท้ายข้อบัญญัตินี้ เป็นบริเวณห้ามก่อสร้างอาคาร ชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุ และสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๓) คลังน้ำมัน และสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง(๔)อาคารเลี้ยงสัตว์ทุกชนิดที่มีพื้นที่รวมกันทุกชั้นในหลังเดียวกันหรือหลายหลังเกิน๑๐ ตารางเมตร(๕) โรงแรมตามกฎหมายว่าด้วยโรงแรม(๖) สถานบริการตามกฎหมายว่าด้วยสถานบริการ(๗) อาคารสำหรับใช้เพื่อกิจการพาณิชยกรรมหรืออาคารพาณิชย์ที่ใช้เพื่อประโยชน์ในการพาณิชยกรรมหรือบริหารธุรกิจหรืออุตสาหกรรมที่ใช้เครื่องจักรที่มีกำลังผลิตเทียบได้ไม่เกิน๕ แรงม้า เว้นแต่อาคารพาณิชยกรรมประเภทค้าปลีกค้าส่ง(๘)อาคารขนาดใหญ่ที่มีพื้นที่รวมกันทุกชั้นหรือชั้นใดชั้นหนึ่งในหลังเดียวกันเกิน ๒,๐๐๐ตารางเมตร(๙)โรงฆ่าสัตว์ตามกฎหมายว่าด้วยควบคุมการฆ่าสัตว์และจำหน่ายเนื้อสัตว์(๑๐) ไซโลเก็บผลิตผลทางการเกษตร(๑๑) โรงกำจัดมูลฝอย หรือโรงกำจัดสิ่งปฏิกูล(๑๒) โรงรับซื้อขายเศษวัสดุ หรือโรงเก็บเศษวัสดุ(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน(๒) คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๓) คลังน้ำมัน และสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง(๔) สุสานและฌาปนสถานตามกฎหมายว่าด้วยสุสานและฌาปนสถาน(๕) โรงแรมตามกฎหมายว่าด้วยโรงแรม(๖) สถานบริการตามกฎหมายว่าด้วยสถานบริการ(๗) อาคารที่อยู่อาศัยประเภทอาคารขนาดใหญ่อาคารอยู่อาศัยประเภทห้องแถว ตึกแถว หรือบ้านแถว อาคารอยู่อาศัยประเภทอาคารชุดหอพัก หรืออาคารที่อยู่อาศัยรวมอาคารพาณิชยกรรมขนาดใหญ่ที่ไม่ใช่อาคารพาณิชยกรรมประเภทค้าปลีกค้าส่ง(๘)อาคารขนาดใหญ่ที่มีพื้นที่รวมกันทุกชั้นหรือชั้นใดชั้นหนึ่งในหลังเดียวกันเกิน ๒,๐๐๐ตารางเมตร(๙) ห้องแถว ตึกแถว หรือบ้านแถว(๑๐) อาคารอยู่อาศัยรวมประเภทอาคารชุดตามกฎหมายว่าด้วยอาคารชุด(๑๑) อาคารอยู่อาศัยรวมประเภทหอพักตามกฎหมายว่าด้วยหอพัก(๑๒) คลังสินค้า หรือสถานที่เก็บสินค้าที่ใช้เป็นที่เก็บ พักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรม(๑๓) ไซโลเก็บผลิตผลทางการเกษตร(๑๔) โรงกำจัดขยะมูลฝอย หรือโรงกำจัดสิ่งปฏิกูล(๑๕) โรงรับซื้อขายเศษวัสดุ หรือโรงเก็บเศษวัสดุข้อ ๕ ภายในบริเวณพื้นที่ที่กำหนดในข้อ ๓ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๓ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลภูเขาทองรักษาการตามข้อบัญญัตินี้ประกาศณ วันที่ ๑๘ ธันวาคม พ.ศ. ๒๕๕๗บุญญา ศรีสมานนายกองค์การบริหารส่วนตำบลภูเขาทอง[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลภูเขาทองเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลภูเขาทองอำเภอพระนครศรีอยุธยา จังหวัดพระนครศรีอยุธยา พ.ศ. ๒๕๕๗๒. บัญชีท้ายข้อบัญญัติองค์การบริหารส่วนตำบลภูเขาทองเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลภูเขาทองอำเภอพระนครศรีอยุธยา จังหวัดพระนครศรีอยุธยา พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๑๙ มีนาคม ๒๕๕๘วันฑิตา/ผู้ตรวจ๒๗ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๕๙ ง/หน้า ๓๘/๑๗ มีนาคม ๒๕๕๘